Diari Oficial de la Generalitat Valenciana


Sumari del DOGV 7917, del 15-11-2016 (2016/8580)

Resolució de l'informe ambiental i territorial estratègic, en el procediment simplificat d'avaluació ambiental i territorial estratègica de la 77a modificació puntual de l'ordenació detallada del pla general (77a MOD PG).
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7917

Data del DOGV
:   15-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8580


Data del document
:   26-10-2016

Organisme emissor
:   Ajuntament de Gandia

Tipus de document
:   Resolució

Descriptors 

:   * Gandia
    * administració local
    * pla d'urbanisme

Resolució de l'informe ambiental i territorial estratègic, en el procediment simplificat d'avaluació ambiental i territorial estratègica de la 77a modificació puntual de l'ordenació detallada del pla general (77a MOD PG). [2016/8580]  
La Junta de Govern de la ciutat de Gandia, en qualitat d'òrgan ambiental i territorial municipal, en virtut del Decret 2016-4019, en sessió ordinària celebrada el 24 d'octubre de 2016, vista la proposta formulada pel coordinador general d'Urbanisme i Habitatge i president de la comissió tècnica de suport a aquest òrgan de 20 d'octubre, ha resolt emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual número 77 del Pla General de Gandia, de conformitat amb els criteris de l'annex VII de la Llei d'ordenació del territori, urbanisme i paisatge (LOTUP), per no tenir efectes significatius sobre el medi ambient, amb la fi de continuar la tramitació de l'expedient d'acord amb la normativa urbanística.  
La 77a MOD PG consisteix a afegir una disposició addicional primera a l'Ordenança reguladora de l'aire condicionat, rètols i altres elements, que denominarem Disposicions per a l'autorització d'elements de publicitat del tipus pals de publicitat, on s'establiran unes condicions específiques per a la seua implantació.  
El document inicial estratègic (DIE) planteja 3 alternatives i opta per la número 2, que limita el permís per a la instal·lació de suports publicitaris del tipus pals publicitaris a certs polígons industrials i terciaris i a unes parcel·les de superfície igual o superior a 20.000 m².  
S'efectua consulta a la Subdirecció General d'Infraestructures Públiques; a l'Àrea de Carreteres de la Diputació de València; a la Demarcació de Carreteres del Ministeri de Foment; a la Direcció General de Comerç i Consum; a l'Àrea de Comerç de l'Ajuntament de Gandia; a la Policia Local de Gandia; i a la Federació d'Empresaris de la Safor, amb el resultat següent:  
- Els tècnics del Servei de Planificació i Projectes de la Diputació informen que, tot i que l'article 4.3 de la normativa proposada ja fa referència al compliment de la Llei 6/1191, de 27 de març, de Carreteres de la Comunitat Valenciana, s'ha de tenir en consideració especialment l'article 36, així com el 47 que tipifica les faltes molt greus.  
  
- L'enginyer en cap de la Demarcació de Carreteres de l'Estat a la Comunitat Valenciana, emet informe favorable, amb caràcter vinculant, de la proposta de modificació del planejament subjecta al compliment de l'article 37 de la Llei 37/2015, de 29 de setembre, de Carreteres i una sèrie de condicionants que s'hauran d'incorporar a la normativa de rètols.  
- Els tècnics del Servei de Planificació de la Conselleria d'Habitatge, Obres Públiques i Vertebració del Territori emeten informe favorable, però recorden que no es podran col·locar els cartells en la zona de protecció de les carreteres, mesurats des de l'arista exterior de la calçada; i s'hauran d'instal·lar a una distància més gran que 1,5 vegades l'altura del pal a la calçada.  
Finalitzat el període de consulta a les administracions afectades, L'òrgan ambiental i territorial municipal resol:  
  
Primer. Concloure que la proposta de modificació puntual del pla general número 77, que consisteix a afegir una disposició addicional primera a l'Ordenança reguladora de l'aire condicionat, rètols i altres elements, denominada Disposicions per a l'autorització d'elements de publicitat del tipus pals de publicitat no té efectes significatius sobre el medi ambient d'acord amb els criteris establits en l'annex VII de la LOTUP.  
  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual de l'ordenació detallada número 77 del Pla General de Gandia, i designar com a alternativa més idònia mediambientalment l'alternativa 2 del document inicial estratègic.  
  
Tercer. Incloure aquest informe en la documentació de l'instrument de planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística de l'instrument de planejament. Així mateix, adaptar la normativa del projecte a les consideracions rebudes durant la fase de consulta a les administracions.  
  
Quart. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP. I en la pàgina web municipal d'acord amb el Decret 2016-4019.  
  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Sisé. Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana, no s'aprovara aquesta modificació en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 26 d'octubre de 2016.- El secretari general del Ple (R Conselleria de Presidència 13.12.2012; DOCV 26.12.2012): Lorenzo Pérez Sarrión.